b'\n_START_ARTICLE_\nValle d\'Aosta\n_START_SECTION_\nStanovni\xc5\xa1tvo\n_START_PARAGRAPH_\nStanovnici regije sebe nazivaju "Vald\xc3\xb4tains". Regija je dvojezi\xc4\x8dna, francuski se koristi kao administrativni jezik, dok ve\xc4\x87ina frankofonskog stanovni\xc5\xa1tva govori arpitanski tj. Franco-Proven\xc3\xa7al. Taj se jezik prije \xc5\xa1iroko koristio u ovom tzv. savojskom podru\xc4\x8dju, kao i u Juri i romanskom dijelu \xc5\xa0vicarske. Danas je ovaj jezik poprili\xc4\x8dno ugro\xc5\xbeen i Dolina Aoste ima najve\xc4\x87i broj govornika ovog jezika. Lokalni dijalekt se naziva Vald\xc3\xb4tain. Tako\xc4\x91er u regiji postoji mali grad Gressoney \xc4\x8diji stanovnici govore jednim dijalektom njema\xc4\x8dkog (Walser). 1900. godine, ve\xc4\x87ini stanovni\xc5\xa1tva regije (92%), francuski je bio materinji jezik. Za vrijeme Benita Mussolinija u regiji je provo\xc4\x91ena prisilna talijanizacija stanovni\xc5\xa1tva, poslije rata se situacija pone\xc5\xa1to popravlja. Danas se francoproven\xc3\xa7alskim dijalektom slu\xc5\xbei ve\xc4\x87inom ruralno stanovni\xc5\xa1tvo.\n_START_SECTION_\nGospodarstvo\n_START_PARAGRAPH_\nGlavne gospodarske aktivnosti ove regije su poljoprivreda i turizam. Me\xc4\x91u glavnim poljoprivrednim proizvodima su: sir, vo\xc4\x87e i vino. Od specifi\xc4\x8dnih oblika turizma, najizra\xc5\xbeeniji je seoski turizam.\n_START_SECTION_\nHotelijerstvo\n_START_PARAGRAPH_\nU Dolini se nalazi vi\xc5\xa1e od 500 manjih hotela s tri ili \xc4\x8detiri zvjezdice, \xc4\x8desto u vlasni\xc5\xa1tvu obitelji._NEWLINE_Otvoren 1947. godine, " Grand H\xc3\xb4tel Billia" u Saint-Vincentu sadr\xc5\xbei jedan od najmodernijih casina u Europi (90 stolova za igre i 500 aparata), tako\xc4\x91er sadr\xc5\xbei i kongresni centar i kazali\xc5\xa1te gdje se odr\xc5\xbeavaju brojni kulturni doga\xc4\x91aji, uklju\xc4\x8duju\xc4\x87i nagradu talijanske televizije za filmove.\n_START_SECTION_\nTermalni izvori\n_START_PARAGRAPH_\nTermalni izvori u Dolini Aoste su ponovno otkriveni u 18. stolje\xc4\x87u (prije su bili poznati za vrijeme Rimljana). Za vrijeme trajanja Belle \xc3\xa9poque (1890-1914) privla\xc4\x8dili su veliki broj posjetitelja.'